title: 2012/804/ЕС: Решение на Европейския парламент от 23 октомври 2012 година относно освобождаването от отговорност във връзка с изпълнението на бюджета на Европейската агенция за околната среда за финансовата 2010 година

text:
               20.12.2012

               BG

               Официален вестник на Европейския съюз

               L 350/89

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 октомври 2012 година
   относно освобождаването от отговорност във връзка с изпълнението на бюджета на Европейската агенция за околната среда за финансовата 2010 година
   (2012/804/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2010 година,

               —

               като взе предвид доклада на Сметната палата относно годишните отчети на Европейската агенция за околната среда за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7–0051/2012),

               —

               като взе предвид своето решение от 10 май 2012 г. (2) за отлагане на решението за освобождаване от отговорност във връзка с изпълнението на бюджета на Европейската агенция за околната среда за финансовата 2010 година, придружаващата го резолюция, както и отговорите на изпълнителния директор на Агенцията,

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (5), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6), и по-специално член 94 от него,

               —

               като взе предвид съвместното изявление относно децентрализираните агенции и Общия подход, приложен към него, приети през юни 2012 г. от Европейския парламент, Съвета и Комисията, в резултат на работата на междуинституционалната работна група по децентрализираните агенции, създадени през март 2009 г., и по-специално разделите относно управлението, операциите, програмирането, отчетността и прозрачността на Общия подход,

               —

               като взе предвид член 77 и приложение VI към своя правилник,

               —

               като взе предвид втория доклад на комисията по бюджетен контрол и становището на комисията по околна среда, обществено здраве и безопасност на храните (A7-0300/2012),

               1.

               Освобождава изпълнителния директор на Европейската агенция за околната среда във връзка с изпълнението на бюджета на Агенцията за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за околната среда, на Съвета, Комисията и на Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 57.

      (2)  ОВ L 286, 17.10.2012 г., стр. 356.

      (3)  ОВ L 248, 16.9.2002 г., стр. 1.

      (4)  ОВ L 120, 11.5.1990 г., стр. 1.

      (5)  ОВ L 126, 21.5.2009 г., стр. 13.

      (6)  ОВ L 357, 31.12.2002 г., стр. 72.
    ---documentbreak---

               20.12.2012

               BG

               Официален вестник на Европейския съюз

               L 350/91

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 октомври 2012 година
   съдържаща забележките, които са неразделна част от решението за освобождаване от отговорност във връзка с изпълнението на бюджета на Европейската агенция за околната среда за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2010 година,

               —

               като взе предвид доклада на Сметната палата относно годишните отчети на Европейската агенция за околната среда за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7–0051/2012),

               —

               като взе предвид своето решение от 10 май 2012 г. (2) за отлагане на решението за освобождаване от отговорност във връзка с изпълнението на бюджета на Европейската агенция за околната среда за финансовата 2010 година, придружаващата го резолюция, както и отговорите на изпълнителния директор на Агенцията,

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (5), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6), и по-специално член 94 от него,

               —

               като взе предвид съвместното изявление относно децентрализираните агенции и Общия подход, приложен към него, приети през юни 2012 г. от Европейския парламент, Съвета и Комисията, в резултат на работата на междуинституционалната работна група по децентрализираните агенции, създадени през март 2009 г., и по-специално разделите относно управлението, операциите, програмирането, отчетността и прозрачността на Общия подход,

               —

               като взе предвид член 77 и приложение VI към своя правилник,

               —

               като взе предвид втория доклад на комисията по бюджетен контрол и становището на комисията по околна среда, обществено здраве и безопасност на храните (A7-0300/2012),

               А.

               като има предвид, че на 10 май 2012 г. Европейският парламент отсрочи вземането на решение относно освобождаването от отговорност и приключването на сметките на Европейската агенция за околната среда („Агенцията“) за финансовата 2010 година;

               Б.

               като има предвид, че Агенцията предостави отговори на органа по освобождаване от отговорност с писма от 24 май, 15 юни и 3 юли 2012 г.; като има предвид, че управителният съвет на Агенцията предостави на органа по освобождаване от отговорност информация относно мерките, предприети след отсрочването на вземането на решение относно освобождаването от отговорност с писмо от 6 юни 2012 г.;

               В.

               като има предвид, че освобождаването от отговорност представлява надежден инструмент на Европейския парламент за оценка на правилното разходване на субсидии от Съюза въз основа на фактически и съществени аргументи; като припомня в тази връзка съществуващите правила, а именно Правилника за длъжностните лица и Условията за наемане на работа на други служители на Европейските общности, Финансовия регламент, приложим за общия бюджет на Европейските общности, учредителния регламент на Агенцията и специфичните политики и процедури, установени от Агенцията;

               Г.

               като има предвид, че бюджетът на Агенцията за 2010 г. възлиза на 50 600 000 EUR, като той е с 26 % по-висок от този за 2009 г.; като има предвид, че вноската на Съюза в бюджета на Агенцията за 2010 г. е била 35 258 000 EUR спрямо 34 560 000 EUR през 2009 г., което представлява увеличение от 2 %;

               1.

               Винаги е приветствал професионалното, надеждно и независимо предоставяне на информация от Агенцията за всички институции, държавите членки и органите, определящи политиките на Съюза, и ще продължи да очаква този професионализъм в бъдеще.

               2.

               Отбелязва, че равнищата на изпълнение на бюджета на Агенцията под формата на бюджетни кредити за поети задължения и за плащания бяха съответно 100 % и 90,75 %.

               3.

               Посочва параграф 16 от общия подход, приложен към съвместното изявление на Европейския парламент, Съвета и Комисията относно децентрализираните агенции; очаква, без да се засяга независимостта на агенциите, открита и прозрачна процедура за подбор във връзка с назначаването на изпълнителен директор през юни 2013 г., която гарантира взискателно оценяване на кандидатите и висока степен на независимост; следователно предлага изслушването на кандидатите в компетентните комисии на Парламента да стане част от процедурата по назначаване на длъжността изпълнителен директор.

      Бюджетно и финансово управление

               4.

               Припомня, че в продължение на пет месеца, от 22 май 2010 г. до октомври 2010 г., Агенцията е покрила сградата си с екологична фасада, която струва 294 641 EUR, и че не е бил проведен публичен търг.

               5.

               Припомня, че с цел покриване на разходите, свързани с екологичната фасада, бюджетният ред „2140 — Оборудване на помещения“ е бил увеличен с бюджетен трансфер в размер на 180 872 EUR, взети от бюджетен ред „2100 — Наем“ на 9 април 2010 г.

               6.

               Следователно призовава Агенцията да установи ясни вътрешни правила за позоваване на член 126, параграф 1, буква б) от правилата за прилагане на Финансовия регламент; отбелязва, че управителният съвет е взел решение да прилага предварителни проверки във връзка с извънредни разходи.

               7.

               Твърдо е убеден, че при неизпълнение на действащите правила трябва да се предприемат необходимите мерки; счита, че в такива случаи Агенцията следва да изготви план за действие, придружен от точен график, за отстраняване на слабостите, като Европейският парламент следва да наблюдава прилагането на този план и тези проблеми следва да бъдат решени чрез промяна на действащите правила и разпоредби с цел премахване на евентуалните нормативни пропуски.

      Човешки ресурси

               8.

               Отбелязва, че Агенцията е приела 12 гостуващи учени, осъществяващи дейност в нейните помещения, без да публикува биографиите на 11 от тях — включително най-малко данните във връзка с образованието и професионалния опит; отчита заявлението на управителния съвет, че правилата за подбор и поведение на гостуващи учени ще бъдат засилени, за да се гарантират по-голяма яснота и прозрачност, и че настоящата политика на Агенцията за прием на гостуващи учени е в процес на преразглеждане.

               9.

               Припомня, че от юни 2010 г. до април 2011 г. изпълнителният директор на Агенцията е била попечител и член на международния консултативен съвет на НПО Earthwatch — международна благотворителна организация в областта на околната среда, и за нея погрешно беше докладвано, че е член на европейския консултативен съвет на Worldwatch Europe; потвърждава, че тя се е оттеглила от заеманите от нея длъжности в Earthwatch вследствие на препоръката на председателя на Сметната палата в контекста на възможен конфликт на интереси.

               10.

               Отбелязва, че през февруари 2010 г., преди изпълнителният директор на Агенцията да е била ангажирана пряко с Earthwatch, е договорено обучение за 29 служители на Агенцията, включително изпълнителният директор, които са участвали за период от не повече от 10 дни в изследователска дейност по различни управлявани от Earthwatch проекти в областта на биологичното разнообразие на Карибите или в Средиземноморието, и че Агенцията е платила на тази НПО общо 33 791,28 EUR, както се посочва в изявлението на изпълнителния директор на Агенцията; отбелязва наред с това, че окончателният доклад на Сметната палата за 2010 г. не съдържа констатации относно конфликт на интереси в тази връзка.

               11.

               Отчита решението на управителния съвет за прилагане на предварителни проверки във връзка с членството на изпълнителния директор във външни съвети, както и във връзка с политиката на Агенцията в областта на обучението.

               12.

               Отбелязва уверенията на Агенцията, че през ноември 2010 г. Worldwatch Institute Europe е регистрирал като свой адрес за контакти адреса на Агенцията без нейно съгласие; отбелязва наред с това, че изпълнителният директор на Worldwatch Institute Europe е бил гост — научен изследовател на Агенцията; призовава Агенцията да гарантира абсолютна яснота във връзка с всички договорености относно гостуващи учени в бъдеще; отбелязва наред с това:

                           —

                           в писмото от 11 април 2012 г. изпълнителният директор на Агенцията посочва: „когато ЕАОС узна, че World Watch Institute Europe е публикувала на собствения си уебсайт, че е създаден европейски офис в помещенията на Агенцията, бяха предприети незабавни действия...“,

                           —

                           учредителният акт на World Watch Institute Europe доказва, че организацията е създадена на 5 ноември 2010 г. в помещенията на Агенцията,

                           —

                           освен това откриването на World Watch Institute Europe се е състояло в помещенията на Агенцията на 25 февруари 2011 г., а директорът е бил гост оратор, както е видно от уебсайта на World Watch Institute Europe.

               13.

               Отбелязва, че Агенцията е изготвила актуализирана политика и план за действие за борба с конфликт на интереси в съответствие с препоръките на Европейския омбудсман; призовава Агенцията да направи проекта публично достояние и да насърчи дебат относно политиката и плана за действие преди тяхното представяне на управителния съвет.

               14.

               Отбелязва, че биографиите на ръководните служители и на членовете на научния комитет са публикувани на уебсайта на Агенцията; освен това отбелязва, че декларациите за наличие на интереси на членовете на научния комитет също са публикувани; подчертава, че противно на заявлението на Агенцията в писмо от 15 юни 2012 г. никоя от биографиите на членовете на управителния съвет понастоящем не е публикувана на нейния уебсайт и отбелязва, че е предоставен единствено линк на тяхната организация; призовава Агенцията, в опит да насърчи по-голяма прозрачност по отношение на предотвратяването на конфликти на интереси и борба с тях, да публикува на своя уебсайт декларациите за наличие на интереси и биографиите на експертите, бъдещите гостуващи учени и членовете на управителния съвет; счита, че такива мерки биха позволили на органа по освобождаване от отговорност и на обществеността да следят тяхната квалификация и да предотвратят възможни конфликти на интереси.

               15.

               Очаква да получи информация относно текущите административни разследвания, свързани с Агенцията.

               16.

               Посочва, че водещата комисия поддържа тесни връзки с Агенцията, като кани изпълнителния директор за размяна на мнения поне веднъж годишно, като е назначила лице за контакт измежду своите членове и като посещава редовно Агенцията; отбелязва, че последното посещение е направено през септември 2011 г.

               17.

               Подчертава, че Агенцията е длъжна да установи подходящи контакти със заинтересованите страни и да си сътрудничи със заинтересованите страни, като например външни организации; отбелязва, че тези дейности не са придружени от съответни мерки и правила, за да се изключи евентуален риск, свързан с репутацията; следователно приветства ангажимента на управителния съвет и на изпълнителния директор да предприемат подходящи мерки за незабавно отстраняване на подобни рискове.

               18.

               Приветства като цяло споразумението относно съвместното изявление и Общия подход относно горепосочените децентрализирани агенции, които разглеждат и вземат предвид някои важни елементи във връзка с процедурата по освобождаване от отговорност, и вярва, че тези въпроси ще бъдат надлежно взети предвид в пътната карта относно последващите действия във връзка с Общия подход, която предстои да бъде представена от Комисията до края на 2012 г.

      Изпълнение

               19.

               Запознат е с факта, че понастоящем Агенцията е подложена на периодична външна оценка, която следва да бъде предоставена на органа по освобождаване от отговорност през 2013 г.; отбелязва заявлението на управителния съвет, че вътрешните процедури на Агенцията ще бъдат включени в оценката.

               20.

               По отношение на другите забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (7) относно резултатите от дейността, финансовото управление и контрола на агенциите.

      (1)  ОВ C 366, 15.12.2011 г., стр. 57.

      (2)  ОВ L 286, 17.10.2012 г., стр. 356.

      (3)  ОВ L 248, 16.9.2002 г., стр. 1.

      (4)  ОВ L 120, 11.5.1990 г., стр. 1.

      (5)  ОВ L 126, 21.5.2009 г., стр. 13.

      (6)  ОВ L 357, 31.12.2002 г., стр. 72.

      (7)  ОВ L 286, 17.10.2012 г., стр. 388.


title: 2008/490/ОВППС: Решение EUSEC/2/2008 на Комитета по политика и сигурност от 24 юни 2008 година за назначаване на ръководител на мисията на Европейския съюз за предоставяне на консултации и подпомагане на реформата в сектора на сигурност в Демократична република Конго (EUSEC ДР Конго)

text:
               28.6.2008

               BG

               Официален вестник на Европейския съюз

               L 168/41

      РЕШЕНИЕ EUSEC/2/2008 НА КОМИТЕТА ПО ПОЛИТИКА И СИГУРНОСТ

   от 24 юни 2008 година
   за назначаване на ръководител на мисията на Европейския съюз за предоставяне на консултации и подпомагане на реформата в сектора на сигурност в Демократична република Конго (EUSEC ДР Конго)
   (2008/490/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трети параграф от него,
   като взе предвид Съвместно действие 2007/406/ОВППС на Съвета от 12 юни 2007 г. относно мисията на Европейския съюз за предоставяне на консултации и подпомагане на реформата в сектора на сигурност в Демократична република Конго (EUSEC ДР Конго) (1), и по-специално член 8 от него,
   като има предвид, че:

               (1)

               На 1 март 2008 г. г-н Michel SIDO беше назначен за ръководител на мисията на Европейския съюз за предоставяне на консултации и подпомагане на реформата в сектора на сигурност в Демократична република Конго („EUSEC ДР Конго“).

               (2)

               На 23 юни 2008 г. г-н Michel SIDO подаде оставка като ръководител на мисията.

               (3)

               Генералният секретар/Върховен представител предложи Jean-Paul MICHEL да бъде назначен като нов ръководител на мисията на EUSEC ДР Конго,

         РЕШИ:
   Член 1
   Jean-Paul MICHEL се назначава за ръководител на мисията на EUSEC ДР Конго.
   Член 2
   Настоящото решение поражда действие на 1 юли 2008 година.

      Съставено в Брюксел на 24 юни 2008 година.

            За Комитета по политика и сигурност

            Председател

         M. IPAVIC

      (1)  ОВ L 151, 13.6.2007 г., стр. 52.


title: Решение (ЕС) 2016/803 на Съвета от 7 май 2015 година за подписване, от името на Съюза и неговите държави членки, и временно прилагане на Протокол за изменение на Евро-средиземноморското споразумение в областта на въздухоплаването между Европейския съюз и неговите държави членки, от една страна, и Хашемитско кралство Йордания, от друга страна, с оглед на присъединяването на Република Хърватия към Европейския съюз

text:
               21.5.2016

               BG

               Официален вестник на Европейския съюз

               L 132/79

         РЕШЕНИЕ (ЕС) 2016/803 НА СЪВЕТА
   от 7 май 2015 година
   за подписване, от името на Съюза и неговите държави членки, и временно прилагане на Протокол за изменение на Евро-средиземноморското споразумение в областта на въздухоплаването между Европейския съюз и неговите държави членки, от една страна, и Хашемитско кралство Йордания, от друга страна, с оглед на присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
   като взе предвид Акта за присъединяването на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като има предвид, че:

               (1)

               На 14 септември 2012 г. Съветът упълномощи Комисията да започне преговори от името на Съюза, неговите държави членки и Република Хърватия за сключване на Протокол за изменение на Евро-средиземноморското споразумение в областта на въздухоплаването между Европейския съюз и неговите държави членки, от една страна, и Хашемитско кралство Йордания, от друга страна (1), във връзка с присъединяването на Хърватия към Европейския съюз („протоколът“).

               (2)

               Тези преговори приключиха успешно на 24 април 2014 г.

               (3)

               Протоколът следва да бъде подписан от името на Съюза и на неговите държави членки, при условие за сключването му на по-късна дата.

               (4)

               Протоколът следва да се прилага временно,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза и неговите държави членки на Протокола за изменение на Евро-средиземноморското споразумение в областта на въздухоплаването между Европейския съюз и неговите държави членки, от една страна, и Хашемитско кралство Йордания, от друга страна, с оглед на присъединяването на Република Хърватия към Европейския съюз, при условие за сключването на посочения протокол.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) протокола от името на Съюза и неговите държави членки.
   Член 3
   Протоколът се прилага временно в съответствие с член 3, параграф 2 от него, считано от датата на подписването му от страните (2), до влизането му в сила.
   Член 4
   Настоящото решение влиза в сила в деня на приемането му.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  Текстът на споразумението е публикуван в ОВ L 334, 6.12.2012 г., стр. 3.

      (2)  Датата, от която протоколът ще бъде временно прилаган, ще бъде публикувана в Официален вестник на Европейския съюз от Генералния секретариат на Съвета.


title: Решение (ЕС) 2015/1672 на Европейския парламент от 29 април 2015 година относно приключването на сметките на Европейската железопътна агенция за финансовата 2013 година

text:
               30.9.2015

               BG

               Официален вестник на Европейския съюз

               L 255/296

      РЕШЕНИЕ (ЕС) 2015/1672 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската железопътна агенция за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската железопътна агенция за финансовата 2013 година,

                  —

                  като взе предвид доклада на Сметната палата относно годишните отчети на Европейската железопътна агенция за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция (5), и по-специално член 39 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по транспорт и туризъм (А8–0078/2015),

         1.

            Констатира, че окончателните годишни отчети на Европейската железопътна агенция са приложени към доклада на Сметната палата.

         2.

            Одобрява приключването на сметките на Европейската железопътна агенция за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската железопътна агенция, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 232.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 164, 30.4.2004 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2014/583/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейския орган за безопасност на храните за финансовата 2012 година

text:
               5.9.2014

               BG

               Официален вестник на Европейския съюз

               L 266/216

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейския орган за безопасност на храните за финансовата 2012 година
   (2014/583/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за безопасност на храните за финансовата 2012 година,

               —

               като взе предвид доклада на Сметната палата относно годишните отчети на Европейския орган за безопасност на храните за финансовата 2012 година, придружен от отговорите на Органа (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за създаване на Европейски орган за безопасност на храните (4), и по-специално член 44 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0219/2014),

               1.

               Освобождава от отговорност изпълнителния директор на Европейския орган за безопасност на храните във връзка с изпълнението на бюджета на Органа за финансовата 2012 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председетел

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 120.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 31, 1.2.2002 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2017/1842 на Съвета от 9 октомври 2017 година относно политиката на Съвета на свободно достъпни данни и повторната употреба на документи на Съвета

text:
               12.10.2017

               BG

               Официален вестник на Европейския съюз

               L 262/1

         РЕШЕНИЕ (ЕС) 2017/1842 НА СЪВЕТА
   от 9 октомври 2017 година
   относно политиката на Съвета на свободно достъпни данни и повторната употреба на документи на Съвета
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 240 от него,
   като има предвид, че:

               (1)

               Новите информационни и комуникационни технологии създават безпрецедентни възможности за събиране и комбиниране на съдържанието на документи от различни източници. Тенденцията, водеща към развитието на информационно общество, основано на знанията, дава своето отражение върху живота на всички граждани на Съюза, като им дава възможност да се сдобият с нови пътища за достъп и получаване на знания.

               (2)

               Информацията от обществения сектор е важен източник на знания и иновации в частния сектор, като подкрепя създаването на по-добри цифрови услуги за гражданите и предприятията в цяла Европа.

               (3)

               Съветът и другите институции на ЕС събират, изготвят и разпространяват широк набор от данни, свързани с политиките и областите на дейност на Съюза. Институциите на ЕС разполагат с документи, които биха могли да се използват повторно за продукти и услуги с цифрово съдържание, и които могат да се превърнат в полезен ресурс както за гражданите, така и за предприятията.

               (4)

               В Директива 2003/98/ЕО на Европейския парламент и на Съвета (1) се установяват минималните правила за повторната употреба на информацията в обществения сектор в държавите членки и държавите членки се насърчават да не се ограничават с посочените минимални правила и да приемат политики за свободно достъпни данни.

               (5)

               След приемането на Решение 2011/833/ЕС на Комисията (2) през 2012 г. Европейската комисия създаде портал за свободно достъпни данни на Европейския съюз („ПСДД на ЕС“), чиято цел е да бъде единна точка за достъп до данни от институциите на ЕС и другите органи на Съюза.

               (6)

               През юни 2013 г. Съюзът одобри и хартата на Г-8 за отворените данни, като се ангажира да изпълни редица дейности във връзка със свободно достъпните данни, набелязани в Колективния план за действие на Г-8 съгласно посочената Харта.

               (7)

               В заключенията си от 24 и 25 октомври 2013 г. Европейският съвет определи данните със свободен достъп като „неоползотворен ресурс с огромен потенциал за изграждане на по-здрави и по-тясно свързани помежду си общества, които по-добре удовлетворяват нуждите на гражданите“ и призова за активното насърчаване на „многократната употреба на информация от публичния сектор“.

               (8)

               В заключенията си от 2 март 2015 г. Съветът подчертава, че пълноценното и ефикасно използване на инструменти и услуги като свободно достъпни данни може да доведе до по-добра производителност и по-добри услуги и следва да бъде улеснено. Освен това в заключенията си от 29 май 2015 г. Съветът насърчава развиването на благоприятна за данните политическа среда в Съюза, която да способства за оперативната съвместимост, използването и повторното използване на данни от правителствени източници за научни и иновационни цели, като същевременно се гарантира необходимата защита на данните.

               (9)

               ПСДД на ЕС понастоящем съдържа голямо количество набори от данни и връзки към портали за свободно достъпни данни на държавите членки. Съветът участва в ПСДД на ЕС от 2015 г. със следните три набора от данни: метаданни на публичния регистър на Съвета, метаданни на заявленията за публичен достъп до документи на Съвета и гласуването в Съвета по законодателни актове.

               (10)

               До този момент Съветът е участвал в ПСДД на ЕС чрез пилотни проекти. Тъй като тези пилотни проекти са били успешни, следва да се приеме политика на свободно достъпни данни по отношение на документите на Съвета, за да се използва пълноценно и максимално натрупаният досега опит и да се даде възможност на Съвета да определя условията за публикуване и повторна употреба на документите си.

               (11)

               Една политика на свободно достъпни данни по отношение на документите на Съвета би подобрила информационния поток между Съвета и широката общественост; би довела до по-широко използване и разпространяване на информация за Съюза; би подобрила репутацията на Съвета за откритост и прозрачност; и би засилила отчетността на Съвета като обществена институция.

               (12)

               Политиката на свободно достъпни данни по отношение на документите на Съвета следва да насърчи разработването на инструменти и приложения, които да помагат на потребителите да търсят и откриват документи за повторна употреба.

               (13)

               Настоящото решение не следва да се прилага по отношение на документите, за които Съветът не е в състояние да позволи повторна употреба, предвид правата върху интелектуална собственост които принадлежат на трети лица или режимите за права на достъп в държавите членки.

               (14)

               Правото на достъп до документите на Съвета продължава да бъде уредено с Регламент (ЕО) № 1049/2001 на Европейския парламент и на Съвета (3).

               (15)

               Настоящото решение следва да не накърнява правилата относно защитата на физическите лица при обработването на лични данни, както и правилата за сигурност за защита на класифицирана информация на EC и следва да се изпълнява и прилага в съответствие с тези правила,

         ПРИЕ НАСТОЯЩОТО РЕШЕНИЕ:
   Член 1
   Предмет и цел
   1.   С настоящото решение се въвежда политика на свободно достъпни данни на Съвета („политика на свободно достъпни данни“) чрез определяне на принципите, условията и ограниченията, уреждащи повторната употреба и практическите средства за улесняване на повторната употреба на документи, съхранявани и създавани от Съвета, както е посочено в член 2, параграф 1.
   2.   Политиката на свободно достъпни данни има следните цели:

               а)

               да се подобри информационният поток между Съвета и широката общественост; и

               б)

               да се улесни широката повторна употреба на информацията.

         Член 2
   Обхват
   1.   Настоящото решение се прилага по отношение на документите, които се съхраняват и създават от Съвета и които той е направил обществено достояние.
   2.   Настоящото решение не се прилага по отношение на документите, които се съхраняват и създават от Съвета, за които Съветът не може да позволи повторна употреба предвид:

               а)

               правата върху интелектуалната собственост, които принадлежат на трети лица; или

               б)

               режимите за правата на достъп в държавите членки.

         3.   Настоящото решение не засяга и се изпълнява и прилага в съответствие с:

               а)

               правилата относно защитата на лицата по отношение на обработката на лични данни, и по-специално на Регламент (ЕО) № 45/2001 на Европейския парламент и на Съвета (4);

               б)

               правилата относно публичния достъп до документи на Съвета, и по-специално на Регламент (ЕО) № 1049/2001; и

               в)

               правилата за сигурност за защита накласифицирана информация на EC, и по-специално на Решение 2013/488/ЕС на Съвета (5).

         Член 3
   Определения
   За целите на настоящото решение се прилагат следните определения:

               1)

               „документ“ означава:

                           а)

                           всякакво съдържание, независимо от информационния носител (на хартиен носител или в електронна форма, звукозапис, видео- или аудио-визуален запис), което се отнася до въпроси, свързани с политиките, дейностите и решенията, които попадат в сферата на компетенциите на Съвета;

                           б)

                           всяка част от такова съдържание;

               2)

               „повторна употреба“ означава използването от страна на физически или юридически лица на документи за търговски или нетърговски цели, различни от първоначалната цел, за която са били създадени документите;

               3)

               „лични данни“ означава данните, определени в член 2, буква а) от Регламент (ЕО) № 45/2001;

               4)

               „отворен формат“ означава файлов формат, който не зависи от платформа и е предоставен на обществеността без никакви ограничения, които биха възпрепятствали повторната употреба на документите;

               5)

               „машинночетим формат“ означава формат, който е структуриран така, че компютърни приложни програми да могат надеждно да идентифицират отделните данни и вътрешната им структура.

         Член 4
   Общи принципи
   Генералният секретариат на Съвета („ГСС“) гарантира, че документите, се предоставят за повторна употреба:

               а)

               от всички;

               б)

               без да се налага подаване на индивидуални заявления;

               в)

               безплатно; и

               г)

               за търговски и нетърговски цели.

         Член 5
   Недопускане на дискриминация и изключителни права
   1.   Всички приложими условия за повторна употреба на документи не допускат дискриминация по отношение на сходни категории на повторна употреба.
   2.   Право на повторна употреба на документи имат всички потенциални участници на пазара. Не се предоставят никакви изключителни права.
   Член 6
   Условия за повторна употреба
   1.   Документите се предоставят за повторна употреба при следните условия:

               а)

               задължение за ползвателя да посочва източника на документите;

               б)

               задължение да не се изкривява първоначалният смисъл или посланието на документите;

               в)

               освобождаване на Съвета от отговорност за каквито и да било последици от повторната употреба.

         2.   Ако е необходимо, ГСС може да приложи други условия за определен вид документ.
   3.   ГСС взема съответните мерки, за да защити правата, интересите и обществения имидж на Съвета на всички подходящи форуми.
   Член 7
   Налични формати
   1.   ГСС предоставя на разположение документите:

               а)

               във всякакъв съществуващ формат или езикова версия, създадена от Съвета;

               б)

               в Световната мрежа (интернет); и

               в)

               когато това е възможно и уместно — в отворени и машинночетими формати.

         2.   ГСС не е задължен да:

               а)

               създава, адаптира или актуализира документи;

               б)

               предоставя извадки, когато това би било свързано с непропорционални усилия, излизащи извън рамките на една проста операция;

               в)

               превежда документи на други официални езици, различни от езиците, на които те вече са налични; или

               г)

               продължи да създава определени видове документи или да ги съхранява в определен формат с цел повторната им употреба.

         Член 8
   Доклад
   До 10 октомври 2022 г. ГСС представя доклад на Съвета относно прилагането му, включително действията за изпълнение, които ГСС е предприел, за да предостави документите за повторна употреба в отворени и машинночетими формати.
   Член 9
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 9 октомври 2017 година.

            За Съвета

            Председател

         S. KIISLER

      (1)  Директива 2003/98/ЕО на Европейския парламент и на Съвета от 17 ноември 2003 г. относно повторната употреба на информацията в обществения сектор (ОВ L 345, 31.12.2003 г., стр. 90).

      (2)  Решение 2011/833/ЕС на Комисията от 12 декември 2011 г. относно повторната употреба на документи на Комисията (ОВ L 330, 14.12.2011 г., стр. 39).

      (3)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, Съвета и Комисията (ОВ L 145, 31.5.2001 г., стр. 43).

      (4)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (5)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).


title: 2014/814/ЕС: Решение на Европейския парламент и на Съвета от 22 октомври 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/002 NL/Gelderland-Overijssel construction от Нидерландия)

text:
               20.11.2014

               BG

               Официален вестник на Европейския съюз

               L 333/15

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 22 октомври 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/002 NL/Gelderland-Overijssel construction от Нидерландия)

      (2014/814/ЕС)

   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (2), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (3), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да предоставя подкрепа на съкратените работници и на самостоятелно заетите лица, чиято дейност е прекратена в резултат на големи структурни промени в моделите на световната търговия вследствие на глобализацията, и да подпомага тяхното повторно интегриране на пазара на труда.

               (2)

               Както е посочено в член 12 от Регламент (ЕС, Евратом) № 1311/2013, ЕФПГ не може да надхвърля максималния годишен размер от 150 милиона евро (по цени от 2011 г.).

               (3)

               На 20 февруари 2014 г. Нидерландия подаде заявление за мобилизиране на средства по линия на ЕФПГ във връзка със съкращения в 89 предприятия, чийто предмет на дейност попада в разделение 41 съгласно NACE Revision 2 („Строителство на сгради“) (4) в съседните региони Гелдерланд и Овърейсъл, които са региони на ниво 2 по NUTS, като заявлението беше допълнено с информация в съответствие с член 8, параграф 3 от Регламент (ЕС) № 1309/2013. Заявлението е в съответствие с изискванията за определяне на финансово участие от ЕФПГ, предвидени в член 13 от Регламент (ЕС) № 1309/2013.

               (4)

               Поради това следва да бъдат мобилизирани средства от ЕФПГ за предоставянето на финансово участие в размер на 1 625 781 EUR по подаденото от Нидерландия заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейския фонд за приспособяване към глобализацията за осигуряването на 1 625 781 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 22 октомври 2014 година.

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 347, 20.12.2013 г., стр. 855.

      (2)  ОВ L 347, 20.12.2013 г., стр. 884.

      (3)  ОВ C 373, 20.12.2013 г., стр. 1.

      (4)  Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).


title: Решение на Съвета от 31 януари 2005 година относно сключване на Допълнителен протокол към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32005D0202

Официален вестник n° L 066 , 12/03/2005 стр. 0022 - 0023 Официален вестник n° L 159 , 13/06/2006 стр. 0199 - 0200

		20050131Решение на Съветаот 31 януари 2005 годинаотносно сключване на Допълнителен протокол към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2005/202/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 57, параграф 2, член 71, член 80, параграф 2, член 133, параграф 1, член 133 параграф 5 и член 181, във връзка с член 300, параграф 2, първа алинея, първо и второ изречение, и член 300, параграф 3, първа алинея от него,като взе предвид Акта за присъединяване от 2003 г., и по-специално член 6, параграф 2 [1] от него,като взе предвид предложението на Комисията,като взе предвид становището на Европейския парламент,като има предвид, че:(1) Допълнителният протокол към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз [2] е подписан от името на Европейската общност и нейните държави-членки на 29 април 2004 г.(2) Допълнителният протокол следва да бъде одобрен,РЕШИ:Член 1Допълнителния протокол към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз се одобрява от името на Общността и нейните държави-членки.Текстът на Допълнителния протокол е приложен към настоящото решение.Член 2Председателят на Съвета извършва нотификацията, която е предвидена в от Допълнителния протокол.Съставено в Брюксел на 31 януари 2005 година.За СъветаПредседателJ. Asselborn[1] ОВ L 236, 23.9.2003 г., стр. 34.[2] ОВ L 66, 12.3.2005 г., стр. 24.--------------------------------------------------


title: 2010/757/ЕС: Решение на Съвета от 18 ноември 2010 година за определяне на европейска столица на културата за 2015 г. в Белгия

text:
               8.12.2010

               BG

               Официален вестник на Европейския съюз

               L 322/42

         РЕШЕНИЕ НА СЪВЕТА
   от 18 ноември 2010 година
   за определяне на европейска столица на културата за 2015 г. в Белгия
   (2010/757/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение № 1622/2006/ЕО на Европейския парламент и на Съвета от 24 октомври 2006 г. за установяване на действията на Общността „Европейска столица на културата“ за годините 2007—2019 (1), и по-специално член 9, параграф 3 от него,
   като взе предвид препоръката на Европейската комисия,
   като взе предвид доклада на комисията за подбор от февруари 2010 г. във връзка с процедурата по подбор на европейска столица на културата в Белгия,
   като има предвид, че:
   критериите по член 4 от Решение № 1622/2006/ЕО са изцяло изпълнени,
   ПРИЕ НАСТОЯЩОТО РЕШЕНИЕ:
   Член 1
   Монс се определя за европейска столица на културата за 2015 г. в Белгия.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 18 ноември 2010 година.

            За Съвета

            Председател

         F. LAANAN

      (1)  ОВ L 304, 3.11.2006 г., стр. 1.


title: Решение на Съвета от 2 ноември 2004 година относно подписването на Споразумението между Европейската общност и Княжество Андора за определяне на равностойни мерки на предвидените в Директива 2003/48/ЕО на Съвета относно данъчното облагане на доходи от спестявания под формата на лихвени плащания и одобрение на подписването на придружаващия го Меморандум за разбирателство

text:
Важна правна забележка

|

32004D0828

Официален вестник n° L 359 , 04/12/2004 стр. 0032 - 0032

		20041102Решение на Съветаот 2 ноември 2004 годинаотносно подписването на Споразумението между Европейската общност и Княжество Андора за определяне на равностойни мерки на предвидените в Директива 2003/48/ЕО на Съвета относно данъчното облагане на доходи от спестявания под формата на лихвени плащания и одобрение на подписването на придружаващия го Меморандум за разбирателство(2004/828/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 94 във връзка с член 300, параграф 2, първа алинея от него,като взе предвид предложението на Комисията,като има предвид, че:(1) На 16 октомври 2001 г. Съветът упълномощи Комисията да започне преговори с Княжество Андора за сключване на споразумение, гарантиращо приемането от страната на равностойни мерки на тези, които се прилагат в рамките на Общността, с оглед ефективното данъчно облагане на приходи от спестявания под формата на лихвени плащания,(2) Текстът на споразумението, резултат от проведените преговори, отразява надлежно директивите за водене на преговори, приети от Съвета. Текстът на споразумението е придружен от Меморандум за разбирателство между Европейската общности и нейните държави-членки и Княжество Андора,(3) При условие, че на по-късна дата бъде прието решение за сключване на споразумението, желателно е подписването на двата документа, които бяха парафирани на 1 юли 2004 г. и имат потвърждение за одобрението от Съвета на меморандума за разбирателство,РЕШИ:Член 1При условие, че бъде прието на по-късна дата решение за сключване на споразумението между Европейската общност и Княжество Андора за определяне на равностойни мерки на предвидените в Директива 2003/48/ЕО на Съвета [1] относно данъчното облагане на доходи от спестявания под формата на лихвени плащания, оправомощава председателя на Съвета да посочи лица, упълномощени да подпишат, от името на Общността, Споразумението и придружаващия го Меморандум за разбирателство и писмата от Европейската общност, които трябва да бъдат разменени в съответствие с член 19, параграф 2 от Споразумението и последния параграф от Меморандума за разбирателство.Съветът одобрява Меморандума за разбирателство.Текстовете на Споразумението и на Меморандума за разбирателство са приложени към настоящото решение.Член 2Настоящото решение се публикува в Официален вестник на Европейския съюз.Съставено в Брюксел на 2 ноември 2004 година.За СъветаПредседателB. R. Bot[1] ОВ L 157, 26.6.2003 г., стр. 38.--------------------------------------------------


title: Решение (ЕС) 2015/284 на Съвета от 17 февруари 2015 година относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на Протокол 4 към Споразумението за ЕИП относно правилата за произход (присъединяване на Хърватия)

text:
               21.2.2015

               BG

               Официален вестник на Европейския съюз

               L 50/10

         РЕШЕНИЕ (ЕС) 2015/284 НА СЪВЕТА
   от 17 февруари 2015 година
   относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на Протокол 4 към Споразумението за ЕИП относно правилата за произход (присъединяване на Хърватия)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 4 към Споразумението за ЕИП („Протокол 4“).

               (3)

               В Протокол 4 се съдържат разпоредби и условия относно правилата за произход.

               (4)

               Някои преходни разпоредби относно прилагането на правилата за произход след временното прилагане на Споразумението за участие на Република Хърватия в Европейското икономическо пространство и три свързани споразумения (3) трябва да бъдат отразени в Споразумението за ЕИП.

               (5)

               Поради това Протокол 4 следва да бъде изменен.

               (6)

               Поради това позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде заета от името на Европейския съюз в рамките на Съвместния комитет на ЕИП във връзка с предложеното изменение на Протокол 4 към Споразумението за ЕИП относно правилата за произход, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 17 февруари 2015 година.

            За Съвета

            Председател

         J. REIRS

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 170, 11.6.2014 г., стр. 5.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2015
      от
      за изменение на Протокол 4 (правила за произход) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Протокол 4 от Споразумението за ЕИП се отнася до правилата за произход.

                  (2)

                  Република Хърватия се присъедини към Европейския съюз на 1 юли 2013 г.

                  (3)

                  След успешното приключване на преговорите за разширяване на Европейския съюз, Република Хърватия подаде искане да стане страна по Споразумението за ЕИП.

                  (4)

                  Споразумението за участие на Република Хърватия в Европейското икономическо пространство („Споразумение за разширяване на ЕИП“) (1) беше парафирано на 20 декември 2013 г.

                  (5)

                  Споразумението за разширяване на ЕИП беше подписано на 11 април 2014 г. и се прилага временно от 12 април 2014 г.

                  (6)

                  Някои преходни разпоредби относно прилагането на правилата за произход след временното прилагане на Споразумението за разширяване на ЕИП трябва да бъдат отразени в Споразумението за ЕИП,

            ПРИЕ НАСТОЯЩОТО РЕШЕНИЕ:
      Член 1
      Протокол 4 към Споразумението за ЕИП се изменя, както е посочено в приложението към настоящото решение.
      Член 2
      Настоящото решение влиза в сила в деня на приемането му, при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (2).
      То се прилага от 1 юли 2013 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

            […]

               Секретари

               на Съвместния комитет на ЕИП

            […]

         (1)  ОВ L 170, 11.6.2014 г., стр. 5.

         (2)  [Без отбелязани конституционни изисквания.] [С отбелязани конституционни изисквания.]

         ПРИЛОЖЕНИЕ
         към Решение на Съвместния комитет на ЕИП № […]
         В Протокол 4 към Споразумението за ЕИП след член 40 се добавя следното:

            „Член 41
            Преходни разпоредби във връзка с присъединяването на Република Хърватия към Европейския съюз
            1.   Доказателство за произход, надлежно издадено от държава от ЕАСТ или Република Хърватия или изготвено в рамките на преференциално споразумение, прилагано между държавите от ЕАСТ и Република Хърватия, се счита за доказателство за преференциален произход от ЕИП, при условие че:

                        а)

                        доказателството за произход и транспортните документи са издадени или изготвени не по-късно от деня преди датата на присъединяване на Република Хърватия към Европейския съюз; и

                        б)

                        доказателството за произход е представено на митническите органи в срок от четири месеца от датата на присъединяване на Република Хърватия към Европейския съюз.

                  Когато стоките са декларирани за внос от държава от ЕАСТ или от Република Хърватия съответно в Република Хърватия или в държава от ЕАСТ преди датата на присъединяване на Република Хърватия към Европейския съюз по силата на преференциални споразумения, прилагани в дадения момент между държава от ЕАСТ и Република Хърватия, доказателство за произход, издадено със задна дата по силата на тези споразумения, също може да се приеме в държавите от ЕАСТ или в Република Хърватия, при условие че е представено на митническите органи в срок от четири месеца от датата на присъединяване на Република Хърватия към Европейския съюз.
            2.   На държавите от ЕАСТ, от една страна, и Република Хърватия, от друга страна, се позволява да запазят разрешенията, с които е бил предоставен статутът „одобрен износител“ в рамките на споразумения, сключени между държавите от ЕАСТ, от една страна, и Република Хърватия, от друга страна, при условие че одобрените износители прилагат правилата за произход от настоящия протокол.
            Не по-късно от една година след датата на присъединяване на Република Хърватия към Европейския съюз държавите от ЕАСТ, от една страна, и Хърватия, от друга страна, разглеждат необходимостта от замяна на тези разрешения с нови разрешения, издадени в съответствие с настоящия протокол.
            3.   Искания за последваща проверка на доказателство за произход, издадено или изготвено по силата на преференциалните споразумения, посочени в параграфи 1 и 2, се приемат от компетентните митнически органи на държавите от ЕАСТ и Република Хърватия до три години след издаването или изготвянето на съответното доказателство за произход и могат да бъдат отправяни от тези органи до три години след приемане на представеното им доказателство за произход в подкрепа на декларация за внос.
            4.   Разпоредбите на Споразумението могат да се прилагат за стоки, изнесени от Република Хърватия за държавите от ЕАСТ или от държавите от ЕАСТ за Република Хърватия, които отговарят на разпоредбите на настоящия протокол и които към датата на присъединяване на Република Хърватия към Европейския съюз се намират в транзит или са временно складирани в митнически склад или в свободна зона в държава от ЕАСТ или в Република Хърватия.
            5.   В случаите, посочени в параграф 4, може да бъде предоставено преференциално третиране, при условие че в срок от четири месеца след датата на присъединяване на Република Хърватия към Европейския съюз на митническите органи на страната вносител бъде представено доказателство за произход, издадено със задна дата от митническите органи на страната износител.“